open-index/open-wikipedia-markdown huggingface dataset:
VolDom

La **volontula domo** aŭ **VolDom** estas la domo en kiu loĝas la volontuloj de TEJO. Estas planita translokigi la Centran Oficejon de UEA (CO) al la suba etaĝo de VolDom.

## Historio 
Sekve de Estrara decido el februaro 2016, Universala Esperanto-Asocio aĉetis en aŭtuno de 2016 loĝejon kun pluraj dormoĉambroj por volontuloj en Roterdamo. Ĝi situas en la sama strato kiel la Centra Oficejo, je proksimume 10 minutoj piedire. 

Tia spaco estas bezonata laŭ la tiama Ĝenerala Direktoro de UEA, Veronika Poór, ĉar kaj UEA kaj TEJO volas plimultigi la volontulojn en la Centra Oficejo: "La bonfarto de niaj volontuloj estas tre grava prioritato, kaj ni opinias ke la nova domo helpos krei taŭgajn kondiĉojn por ili".

La aĉeto de domo estas laŭ Martin Schäffer, tiama Ĝenerala Sekretario de UEA, ankaŭ prudenta financa investo. Per lupagoj UEA ricevos pli ol ĝi povus gajni per ordinara bankdepono.

## Notoj 
## Eksteraj ligiloj 
* konciza filma prezento de la volontula domo el marto 2023 en la retejo TikTok ()
* artikolo *"La nova estraro de TEJO strebas al travideblo"* de septembro 2020 en la movada bulteno *Libera Folio* kun informoj pri, fasada foto kaj adreso de la domo ()

Kategorio:TEJO
Kategorio:Roterdamo
Baskulputo

eta|Baskulputo en Ukrainio en 1950
**Baskulputo** aŭ *ŝadufo* estas akvoleviga sistemo, uzanta por gajno de akvo por irigacio aŭ trinkakvo. Ĝi konsistas el la gruosimila lev-sistemo kaj puto kun grundakvo aŭ kavo kun riverakvo. Ĝi funkcias kiel levilo.

La baskulputo estas frua gruo-simila ilo kun levmeĥanismo, uzita en irigacio ekde la 3-a jarmilo a.K. fare de la Mezopotamianoj, ĝi aperis sur sigelo el epoko de Akada Imperio.
En 1500 a.K., la antikvaj egiptoj transprenas la ideon kaj poste la minoanoj, ĉinoj kaj aliaj. Ĝi estis ĝenerale uzata en kultivada irigacia sistemo uzanta basenojn, digojn, fosaĵojn, murojn, kanalojn por helpi irigacion.

La baskulputo per homa forto levas akvon de akvofonto sur grundon aŭ en alian akvovojon aŭ basenon. La meĥanismo konsistas el kadro kun akso, unu longa stango, kontraŭpeza poluso sur pivoto, kun sitelo alkroĉita al la alia fino de ĝi aŭ ofte alkroĉita je fino de alia stango.

Ĝi daŭre estis uzata en multaj lokoj de Afriko kaj Azio kaj tre ofte en kamparaj lokoj de Hindio kaj Pakistano, kiel ekzemple en la Bhoĝpuri-zono de la Ganga ebenaĵo, kie ĝi estas nomata "dhenki". Ili restas oftaj en la Granda Ebenaĵo de Hungario, kie ili estas konataj, kiel "gémeskút" (laŭlitere, "ardea puto") kaj estas konsideritaj simbolo de la regiono.

## Konstruaĵo 
eta|Ŝadufo en Egipto
La baskulputo estas facile konstruebla kaj estas tre efika dum uzado. Ĝi konsistas el starigita kadro, sur kiu estas muntita longa stango aŭ branĉo, akse je distanco de ĉirkaŭ kvinono de ĝia tuta longo.
Ĉe la longa fino de tiu ĉi stango pendas sitelo, ledsako, aŭ bitumo-tegita fragmita korbo. La sitelo povas esti farita en multaj malsamaj stiloj, foje havante malebenan bazon aŭ supron. Tio permesas tuj distribui la akvon aŭ mane facile malplenigi. La mallonga fino de la stango portas pezon (argilo, ŝtono aŭ simila), kiu funkcias kiel kontraŭpezo de la levilo. La sitelo povas esti mallevita fare de la funkciiganto uzante sian propran pezon por puŝi ĝin malsupren; la kontraŭpezilo tiam levas la plenan sitelon sen peno. Kun preskaŭ senforta mallevado kaj levado, la sitelo povas esti uzata por preni kaj porti akvon de akvoareo (tipe, rivero aŭ lageto), puto sur grundon aŭ al alia akvoareo. Ĉe la fino de tiu ĉiu movado, la akvo estas malplenigita en kanaletojn, kiuj transportas la akvon laŭ irigaciaj fosaĵoj en la bezonatan direkton. La baskulputo havas levdistancon de 1 ĝis 6 metroj. Studo de efikeco en diversaj lokoj en Ĉado montris, ke unu viro povas levi 10-34 galjonojn (45-150 l) je minuto super altecoj de 5,9-20 futoj (2-6 m), kaj ĝia efikeco estis kalkulita je 60%.

Kategorio:Akva inĝenierarto
Derek and the Dominos

**Derek and the Dominos** estis mallongdaŭra angl–usona blusroka bando formita en la printempo de 1970 fare de gitaristo kaj kantisto Eric Clapton, klavaristo kaj kantisto Bobby Whitlock, basisto Carl Radle kaj drumisto Jim Gordon. Ĉiuj kvar membroj estis antaŭe kunludante en la grupo *Delaney & Bonnie and Friends*, dum kaj post la mallonga partopreno de Clapton ĉe Blind Faith. Dave Mason anstataŭis aldonan ĉefgitaron en la dekomencaj studisesioj kaj ludis provizore en ilia unua koncerto. Alia partopreno en tiu unua sesio kiel bando estis George Harrison, nome por la registrado de lia albumo *All Things Must Pass*, kiu markis la formadon de *Derek and the Dominos*.

La bando publikigis nur unu studialbumon, nome *Layla and Other Assorted Love Songs*, produktorita de Tom Dowd, kiu ankaŭ ricevis etendajn kontribuojn per ĉefa kaj glit-gitaroj el Duane Allman. Duobla albumo, *Layla* ne tuj ricevis fortajn vendojn nek atingis ampleksan radioelsendadon, sed plue havigis kritikan laŭdon. Kvankam publikigita en 1970, nur en Marto 1972 la unuopaĵo el la albumo "Layla" (rakonto de nereciproka amo inspirita de la enamiĝo de Clapton por Pattie Boyd, la edzino de lia amiko George Harrison) atingis la dekopan piton kaj en Usono kaj en Britio. La albumo estas ofte konsiderata la definitiva atingo de la kariero de Clapton.

## Bandanoj 
**Oficiala bandanaro**
* Eric Clapton – voĉoj, gitaroj (1970–1971)
* Bobby Whitlock – klavaroj, voĉoj (1970–1971)
* Carl Radle] – basgitaro (1970–1971)
* Jim Gordon – drumon, perkutado (1970–1971)

**Porokazaj membroj**
* Dave Mason – gitaro (1970)
* Duane Allman – gitaro (1970)

## Notoj 
## Eksteraj ligiloj 
* VH1.com: Derek & the Dominos: Biografio
* ĉe AllMusic Derek & the Dominos

Kategorio:Muzikaj grupoj fonditaj en 1970
Ajankohtainen kakkonen

***Ajankohtainen kakkonen*** (finne, en Esperanto proksimume "Aktuala numero du") estis finna populara aktualaĵa longtempa televida programo elsendita en Finnlando ĉe la televidkanalo *Yle TV2* de 1969 ĝis 2015.  La programo prezentis raportojn kaj intervjuojn pri aktualaj temoj. Ĝia elsendotempo estis ĉiun mardon je la 9-a horo vespere laŭ Orienteŭropa Tempo. Krom la televidaj novaĵoj de Yleisradio, *Ajankohtainen kakkonen* estis la plej longtempa televida programo de Finnlando.

La programo estis farita en Tampereo, ĝi estis produktita fare de *Reeta Kivihalme* kaj direktita fare de *Tea Helen. Jyrki Richt, Salla Paajanen, Reeta Kivihalme, Timo Seppänen* kaj *Satu Miettinen* estis la gastigantoj de la programo. Antaŭe ĝi ankaŭ estis gastigita de *Pasi Toivonen*.

La televidkanalo *Yle TV2* sciigis ke ĝi finos la programon ĉe la jarŝanĝo 2015–2016. La lasta elsendo estis la 15-an de decembro 2015.

*Ajankohtainen kakkonen* ankaŭ organizis longajn specialajn epizodojn, kie famuloj kiuj malkonsentis pri iu socialafero sidis unu kontraŭ la alia kaj kverelis. Tiuj epizodoj inkludis, ekzemple, *Homoilta* ("vespero pri gejoj", kie oni diskutis pri tio, ĉu la geedziĝsistemo de Finnlando estu ŝanĝita por esti seksneŭtrala), *Islamilta*' ("vespero pri islamo"), "Pakkoruotsi-ilta" ("vespero pri trudsveda", kie oni diskutis, ĉu en Finnlando oni devas nuligi la devigan svedinstruon en lernejoj), *Ruokapaniikki-ilta* (vespero pri manĝa paniko, oni diskutis pri tio, ĉu oni devas multe pliiĝi produkton de ekologa manĝon en Finnlando), *Kannabisilta* ("vespero pri marihuano", oni diskutis pri tio, ĉu oni en Finnlando oni devas leĝegi vendon de marihuano) kaj *Seksibisnesilta* (vespero pri seksa komerco; oni diskutis pri tio, ĉu oni devas malleĝigi la aĉetadon de seksaj servoj). Tiuj epizodoj estis tre popularaj. La spektantoj povis partopreni en la konversacio sendante tekstmesaĝojn, kiuj estis montritaj sur la ekrano. Tiuj epizodoj ankaŭ havis klarajn sociajn efikojn, ekz. baldaŭ post *Vespero pri gejoj* la Evangelia Lutera Preĝejo de Finnlando perdis multajn membrojn ĉar multaj liberalaj spektantoj estis kolerigitaj de la konservativaj opinioj esprimitaj de ekleziaj reprezentantoj (ekzemple Päivi Räsänen) en la programo.

 

Kategorio:Finnaj televidaj programoj
Voloĉisk (stacidomo)

**Voloĉisk** () estas fervoja stacio en Voloĉisk (Ĥmelnicka provinco), urbo en Ukrainio.

## Vidu ankaŭ 
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Voloĉisk en retejo tochka-na-karte

Kategorio:Voloĉisk
Kategorio:Fervojaj stacioj malfermitaj en 1871
Kategorio:Fervojaj stacioj en Ĥmelnicka provinco
Voloĉisk

**Voloĉisk** () estas urbo en Ĥmelnicka provinco, Ukrainio. Ĝia populacio estis  loĝantoj en 2013.

## Vidu ankaŭ 
* Voloĉisk (stacidomo)
* Listo de urboj en Ukrainio


Kategorio:Urboj en Ĥmelnicka provinco
159826 Knapp

'*159826 *Knapp'''* estas asteroido de la ĉefa asteroida zono, en orbita resonanco 11:5 kun Jupitero.

Ĝi estis malkovrita la  en la kadro de la astronomia kampanjo *Sloan Digital Sky Survey*, elde la Observatorio de Apache Point en Sunspot (Nov-Meksiko, Usono).

Ĝia nomo honoras la anglan-usonan astronominon Gillian (Jill) Knapp, Fondintan Patrinon de la *Sloan Digital Sky Survey'', bone konata pro ŝia laboro pri la stela perdo de maso kaj la .

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Sloan Digital Sky Survey
Kategorio:Astronomiaj objektoj malkovritaj en 2003
Kelly Clarkson

estas usona popmuzika kantistino. Ŝi naskiĝis la 24-an de aprilo 1982 en Fort Worth, do nun estas -jara.  vaste konatiĝis post konkurado en la televida kanta konkuro *American Idol*.

## Eksteraj ligiloj 
*  ()

Kategorio:Usonaj popkantistoj
Eco (videoludo)

**Eco** estas simula ludo kreita de usona studio Strange Loop Games, en kiu ludantoj devas kunlabori por krei civilizacion sur virtuala planedo. La ludo aprezas mildan uzon de naturresursoj kaj estas uzata kaj kiel distro kaj eduka ilo.

## Rakonto 
La ludmondo en Eco estas minacata de meteoro. La tasko de la ludantoj estas esplori kaj plibonigi la nivelon de teknologio disponebla por detrui la meteoron antaŭ ol ĝi frapas, sen tro damaĝi la ludmondon per resursa ekspluato aŭ poluado. La ludmondo partumas similecojn al la Tero. Ĝi estas malgranda planedo konsistanta el grundo, ŝtono, kaj pluraj aliaj subteraj resursoj. Ĝi ankaŭ havas malsamajn biomojn kiel arbarojn, ebenaĵojn kaj riverojn, same kiel plurajn specojn de plantoj por rikolti kaj bestojn por ĉasi.

## Ludado 
Eco estas plurludanta transviva ludo, kiu permesas al ludantoj interagi kun la mondo kaj unu kun la alia. La ludo puŝas ludantojn reprezenti daŭrigeblan vivstilon. Ludantoj devas zorgi pri ekvilibra nutrado kaj devas kontroli la kolektadon de naturresursoj, alie negative damaĝante aŭ detruante la medion. Ekzemple, tranĉi tro da arboj reduktas la kvanton de aerpoluo kiu povas esti mildigita. Kaj krei tro da poluo per uzado de altteknologiaj maŝinoj povas altigi la marnivelon kaj specioj de plantoj aŭ bestoj povas formorti, se ludantoj rikoltas aŭ ĉasas tro multe da arboj. Por eviti ke tio okazu, ludantoj devas krei laboran socion. Ili havas la eblecon krei valutojn kaj establi ekonomion por komerco, formi registaron kaj proponi kaj voĉdoni pri leĝoj kiuj povas limigi kion aliaj ludantoj povas fari aŭ doni instigojn por (ne) fari aferojn aplikante impostojn aŭ registarajn subvenciojn al specifaj agoj. Male al aliaj pluvivludoj, Eco ne havas ajnan batalon inter ludantoj aŭ monstroj, kaj ekzistas neniu maniero por la karaktero de la ludanto morti. Ĝi ankaŭ instigas ludantojn aktive kunlabori kaj labori kune kun aliaj ludantoj.

## Referencoj 
Kategorio:Videoludoj aperintaj en 2018
The Hollies

***The Hollies*** estas brita pop-roka muzikbando, formita en 1962. Kiel unu el ĉefaj britaj grupoj de la 1960-aj kaj mezo de la 1970-aj jaroj, ili estas konataj pro sia distingita tri-parta voĉharmonia stilo. Allan Clarke kaj Graham Nash fondis la bandon kiel Merseybeat-tipa grupo en Manchester, kvankam kelkaj el la bandomembroj venis el pli nordaj urboj en Orienta Lancashire. Nash lasis la grupon en 1968 por formi Crosby, Stills & Nash, kvankam li reunuiĝis kun the Hollies porokaze.

Ili ricevis konsiderindan popularecon kaj en Britio kaj en la cetero de Eŭropo dum la mezo de la 1960-aj jaroj per serio de sukcesaj unuopaĵoj inter kiuj menciindas "Just One Look" (1964), "Here I Go Again" (1964), "I'm Alive" (1965; ilia unua el du britaj numer-unua-aĵoj), "Look Through Any Window" (1965) kaj "I Can't Let Go" (1966), kvankam ili ne atingis pintosukcesojn en Usono ĝis "Bus Stop" estis publikigita en 1966. La grupo plue havis periodajn sukcesojn en ambaŭ flankoj de Atlantiko dum la sekva jardeko per pintosukcesoj kiel "Stop Stop Stop" (1966), "On a Carousel" (1967), "Carrie Anne" (1967), "He Ain't Heavy, He's My Brother" (1969), "Long Cool Woman in a Black Dress" (1972) kaj "The Air That I Breathe" (1974). "He Ain't Heavy" atingis numer-unuan rangon en la brita pintolisto de unuopaĵoj post la republikigo en 1988. Totale, the Hollies havis ĉirkaŭ 30 pintolistajn unuopaĵojn en la britaj listoj, 22 en la usona "Billboard Hot 100", kaj 21 en Kanado.

The Hollies estas unu el malmultaj britaj grupoj de la komenco de la 1960-aj jaroj, kun the Rolling Stones, kiuj neniam disbandiĝis kaj plue registras kaj koncertas. Agnoske al siaj atingoj, the Hollies estis enmetitaj en Fam-Salono kaj Muzeo de Rokenrolo en 2010.

## Eksteraj ligiloj
* Oficiala retejo
* The Legends of the Sixties 
* retejo Scandinavian Hollies
* Rock and Roll Biographies. (2000). The Hollies

## Notoj
Kategorio:Anglaj rokmuzikaj grupoj
Kategorio:Muzikaj grupoj fonditaj en 1962
Defetismo

**Defetismo** estas psikostato, karakterizata de malfido en la venko ĉe milito aŭ sukceso ĉe entrepreno, kaj emo al kapitulaco aŭ rezignado. Defetismo estas la akcepto de malvenko sen lukto, ofte kun negativaj implicoj. Ĝi povas esti ligita al pesimismo en psikologio kaj foje povas esti uzata sinonime kun fatalismo aŭ determinismo.

## Historio
La esprimo defetismo estas ofte uzata en politiko priskribi ideologian sintenon, kio konsideras kunlaboron kun la opozicia partio. En milita kunteksto, dum milito kaj precipe ĉe la fronto, defetismo estas sinonima al ŝtatperfido. Laŭ armea juro, soldato povas esti akuzita por esti defetisto, se li rifuzas batali emfazante dubon pri ideologia valido de la nacia politiko. Tiel, demandoj kiel "Ĉu la milito jam estas perdita?" kaj "Ĉu la batalo valoras la penon?" estas konsiderataj defetismo, kiuj implicas pledon por alternativa finiĝo de la milito anstataŭ favoro de milita venko.

### Defetismo en nazia Germanio
Defetismo iĝis furorvorto en Germanio post ĝia kapitulaco en 1918, precipe inter membroj de la NSDAP gvidita fare de Adolf Hitler, kiu rutine kulpigis pro tiu malvenko la "defetisman pensmanieron". Post akiro de la potenco, lia obsedo pri denunco de kontraŭuloj pro "defetismo" pliakriĝis dum paso de la tempo kaj estis vaste rimarkata. Dum la dua mondmilito, Hitler neatendite abdikigis multajn generalojn pro defetismo. Pli prudentaj armeaj komandantoj, kiel ekzemple Feldmarŝalo Albert Kesselring, sentis sin devigitaj prezenti al la *Führer* beligitan raporton pri la batalfronta situacio, por eviti la etikedon "defetisto".

Dum la lasta jaro de la milito, la germana popola kortumo (*Volksgerichtshof*) ekzekutis multajn homojn akuzitajn je defetismaj babiladoj aŭ agoj kaj iliaj nomoj estis anoncitaj ĉiusemajne en rozkolora afiŝo algluita sur afiŝtabuloj ĉirkaŭ la lando. En marto 1945, kiam tankoj  de la Ruĝa Armeo proksimiĝis al Berlino, naziaj oficialuloj febre laboris por subpremi "malkuraĝon kaj defetismon" en siaj propraj vicoj per resumoj de mortkondamnoj.

## Revolucia defetismo 
Revolucia defetismo estas rilata ideo, uzita plej konate fare de Vladimir Lenin, laŭ kiu la proletaro ne povas venki aŭ gajni en kapitalisma milito. Anstataŭe, laŭ Lenin, la vera malamiko de la proletaro estas la imperiismaj gvidantoj, kiuj sendas siajn subajn klasojn en batalon. Laboristoj povus gajni pli el la malvenkoj de siaj propraj nacioj, li argumentis, se sukcesus transformi la militon al intercivita milito kaj tiam al internacia revolucio.

## Vidu ankaŭ 
* Fina malvenko
* Fatalismo
* Pesimismo

Kategorio:Homa konduto
Kategorio:Afekciaj perturboj
Kategorio:Psikologio
György Tumpek

**György Tumpek** [djordj], laŭ hungarlingve kutima nomordo **Tumpek György** estis hungara naĝisto, olimpiano, olimpika ĉampiono, trejnisto. Lia familia nomvarianto estis *Tumpeck*.

 naskiĝis la  en Kispest, li mortis la  en Budapeŝto.

## Biografio 
 akiris licencon pri :en:Tool and die maker, baldaŭ li akiris diplomon en 1967. Li edziĝis en 1987. Li ricevis premiojn en 1951 kaj 1996.

### Sporta kariero 
 estis signifa naĝisto post 1945. Li ne partoprenis en la Somera Olimpiko 1952 pro politike ne fidinda, spite tion, ke li estis kvarfoja hungara ĉampiono. Li estis olimpiano en Hungario en la Somera Olimpiko 1956 kun bronza medalo, krome en eŭropa ĉampionumo li estis la unua en 1954, dua en 1958. Resume li havis 24 landajn, 11 eŭropajn kaj ses mondajn rekordojn. Li finis sian aktivan sportan karieron en 1958, poste li estis trejnisto 2 jardekojn en elstara ĉefurba sportklubo. Li trejnis interalie 52 landajn ĉampionojn.

## Fontoj 
* hungarlingva biografio kun foto
* hungarlingva biografio kun foto
* hungarlingva biografio
* datenoj kun foto

## Referencoj 
Kategorio:Hungaraj naĝistoj
Kategorio:Hungaraj olimpianoj
Kategorio:Hungaraj trejnistoj
Kategorio:Budapeŝtanoj
Junulargastejo "Am Ettersberg"

eta|junulargastejo "Am Ettersberg"
eta|ŝildo ĉe la ĉefenirejo
**Junulargastejo Am Ettersberg** (germane: *DJH Jugendherberge „Am Ettersberg“*) estas tranoktejo en la nordo de Vajmaro, Germanujo (Ettersburger Straße 300). Ne malproksime troviĝas la koncentrejo Buchenwald.
La arkitekturo de la grandparte ligna komplekso en formo de blokhaŭso tre harmonias kun la medio. Ĝi atingeblas krom de Ettersburger-strato ankaŭ disde la senarba strio *Prinzenschneise* kaj situas en naturprotektita zono.

## Historio 
Starigitis la tuto en 1926 kiel porinfana ripozhejmo *Kinderwaldheim*. Jam el la 1928 oni disponas pri (pozitivaj) informoj de ulo kiu estis tie internigita. En 1962 ĝi iĝis hejmo por kuracotaj infanoj de GDR. En 1995 transprenis la komplekson federacilanda filio de DJH. Post restaŭrado ĝi remalfermitis en 1996.

Sur plano de naturmonumentoj (de Renate Meuche kaj Walter Steiner) aperas malsekherbejo ĉe *Kinderheim Ettersburg* kaj atentigatas pri riĉa ĉeesto de orkideoj.

La kapacito estas inter 60 kaj 87 litoj kaj la apudaj lud-ebloj abundas. Familioj aparte celgrupas. La junulargastejo oficiale reprezentas Turingion en klimatoprotekta projekto.

## Vidu ankaŭ 
* Albert-Kuntz-junulargastejo, dum GDR-tempo apud la koncentrejo

## Eksteraj ligiloj 
* la vajmara gastejo sur la paĝaro de DJH

## Notoj 
Kategorio:Junulargastejoj
Kategorio:Konstruaĵoj en Vajmaro
Tamás Széchy

**Tamás Széchy** [tamAŝ sEĉi], laŭ hungarlingve kutima nomordo **Széchy Tamás** estis hungara trejnisto, unu el la plej signifaj naĝtrejnistoj.

 naskiĝis la  en Doboz, li mortis la  en Budapeŝto.
 
## Biografio 
 maturiĝis en gimnazio en Gyula en 1950, dum la lernejaj jaroj li estis atleto kaj halterlevisto. Li jam frue volis esti trejnisto. Li plulernis en Gimnastika Altlernejo de Budapeŝto, dum la studentaj jaroj li trenis la gimnastikistojn. Baldaŭ li ricevis taskojn ĉe atletoj, kiuj ricevis naĝlecionojn. Ekde 1958 li estis trejnisto en konata sportklubo. En 1962 li laboris en la centra sportlernejo, post 5 jaroj li establis la naĝistan branĉon, kies ĉefa trejnisto li estis ĝis 1976. Li varbis la talentajn gejunulojn en lernejoj (lia malkovrito estis ekzemple András Hargitay). Li akiris trejnistan kaj pedagogian diplomojn nur en 1970 en la altlernejo. Depost 1976 li estis ĉeftrejnisto de la naĝistoj. Li finis sian aktivan trejnistan karieron en 2000. Li ricevis premiojn inter 1988-2001. 

Nepre menciindas lia stilo. Li estis akurata, dum li batis la trejnitojn por akiri pli bonajn rezultojn.

## Elektitaj trejnitoj 
* Attila Czene
* Tamás Darnyi
* Norbert Rózsa
* József Szabó (naĝisto)
* Albán Vermes
* Zoltán Verrasztó
* Sándor Wladár

## Memorigiloj 
* naĝejoj en Insulo Margareta (Budapeŝto) kaj Gyula

## Fontoj 
* hungarlingva biografio kun fotoj 
* [hungarlingva biografio kun foto](http://bekeswiki.bmk.hu/index.php/Sz%C3%A9chy_Tam%C3%A1s_(1931%E2%80%932004))
* hungarlingva biografio
* hungarlingva biografio

## Referencoj 
Kategorio:Hungaraj trejnistoj
Kategorio:Budapeŝtanoj
Clay Aiken

**Clay Aiken** estas usona popmuzika kantisto. Li naskiĝis la 30-an de novembro 1978 en Raleigh, do nun estas -jara.  vaste konatiĝis post konkurado en la televida kanta konkuro *American Idol*.

## Referencoj 
## Eksteraj ligiloj 
*  ()

eta|maldekstra|300ra|Clay Aiken en 2006

Kategorio:Usonaj popkantistoj
Pop Idol

***Pop Idol*** (markonomo, tradukebla kiel *Popmuzika Idolo*) estas brita televida spektaklo, prezentita en televida reto de la amaskomunikila kompanio Independent Television (ITV) de Britio inter 20021 kaj 2003. Temis pri televida kanta konkuro, en kiu ĉiam unu konkuranto prezentis kanton sursceneje antaŭ trihoma ĵurio kaj publiko, la ĵurianoj poste iom intervjuis la kantiston, kaj fine voĉdonis pri preferatoj. Ĝi estas la originala vario de multaj postaj similaj programoj, kiuj je sama principo poste antaŭ televidaj kameraoj disvolviĝis en multaj landoj kaj en same multaj lingvoj - kutime je titolo *(Lando)... serĉas Superstelulon*. Specialaĵo estis la kopioj de Ĉeĥio kaj Slovakio, kiuj dum tri jaroj ekde 2006 sukcese elsendiĝis, kaj tiam la produktistoj interkonsentis kunigi la du projektojn al nova formato nomata Ĉeĥoslovaka SuperStelo, kiu ekde 2009 kvazaŭ revivigis la antaŭan landon Ĉeĥoslovakio, kiu en 1993 estis disigita - la nova formato ekhavis la sloganon "du lingvoj, unu voĉo". Multaj partoprenantoj atingis naciajn kaj internaciajn sukcesojn - kaj la kopioj do vivtenis la ideon, kiam la originala programo en Britio jam longe estis finita.

## Eksteraj ligiloj 
*  

Kategorio:Britaj televidaj serioj
Kategorio:Britaj muzikaj konkursoj
Elena Huelva

**Elena HUELVA Palomo** (Sevilo, 21-a de majo 2002 - Sevilo, 3-a de januaro 2023) estis hispana aktivulino kontraŭ kancero, paciento kun sarkomo de Ewing, konata pro disvastigo de la malsano, kiun ŝi suferis per sociaj retoj, por helpi aliulojn kun la sama malsano. Ŝi ankaŭ reklamis plian kanceresploradon kaj elpensis la frazon "*Mis ganas ganan*" ( "Mia volo venkas") por priskribi sian rilaton al la malsano.

## Biografio 
Elena Huelva naskiĝis la 21-an de majo 2002 en la urbo Sevilo, kiel la dua filino de Manuel Huelva kaj Emilia Palomo. En 2019, tiam 17-jaraĝa, ŝi ricevis diagnozon de sarkomo de Ewing, de kiu tempo ŝi komencis publikigi informojn pri ĉi tiu tipo de kancero ĉiutage en sociaj retoj, same kiel pri sia ĉiutaga vivo kun la malsano. Ekde 2019, ŝi kunlaboris kun multnombraj kancer-rilataj ne-profitaj organizoj. En 2022 ŝi skribis la libron *Mis ganas ganan*, kie ŝi rakontis sian sperton kun la malsano.

En decembro 2022, ŝi dezajnis koltukon por la ludilo nomita "Baby Pelón", merkatigita de la Fondaĵo Juegaterapia kun la celo financi esploradon de la sarkomo de Ewing. Por realigi ĉi tiun kolekton, la Fondaĵo Juegaterapia kreis la "Stipendion Elena Huelva" kune kun la Hispana Esplorgrupo pri Sarkomo (GEIS).

## Morto 
Post daŭra plimalboniĝo de sia malsano, Elena Huelva forpasis la 3-an de januaro 2023. Ŝia morto kaŭzis ondon da reagoj en sociaj amaskomunikiloj, inkluzive de kondolencoj el granda nombro da publikaj figuroj, inkluzive de la regiona Prezidanto de Andaluzio Juanma Moreno, de famuloj kaj sportaj kluboj kiel Real Betis. Unu tagon post ŝia morto, la 4-an de januaro 2023, oni okazigis ceremonion ĉeestatan de diversaj publikaj figuroj kiel la televida programestro Sara Carbonero aŭ la reĝisoro Alberto Rodríguez Librero. Ŝi poste estis kremaciita en la funebra domo de Camas (Sevilo).

## Premioj 
En 2022, al ŝi estis premiita la Hope Award de la revuo Elle fare de kantisto Manuel Carrasco.

## Referencoj 
## Eksteraj ligiloj 
* 
* 

Kategorio:Hispanaj aktivuloj
Kategorio:Kanceroj
Carrie Underwood

**Carrie Underwood** estas usona popmuzika kantistino. Ŝi naskiĝis la 10-an de marto 1983 en Checotah, Oklahomo, do nun estas -jara.  vaste konatiĝis post konkurado en la televida kanta konkuro *American Idol*.

## Eksteraj ligiloj 
*  ()

eta|maldekstra|300ra|

Kategorio:Usonaj popkantistoj
159827 Keithmullen

'*159827 *Keithmullen'''* estas malgranda, malhela asteroido de la ĉefa asteroida zono, ne malproksima de la orbita resonanco 1:3 kun Marso.

## Malkovro 
Ĝi estis malkovrita la  de la usona astronomo David Healy elde la Observatorio Junk Bond en Sierra Vista (Arizono, Usono).

## Nomo 
Ĝia nomo honoras *Keith Mullen*, vic-prezidenton de la Astronomia Klubo *Huachuca'' de Sierra Vista (Arizono). Li energie subtenis kaj kuraĝigis la aktivojn de la klubo, kaj astronomiajn, kaj socialajn.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de David Healy
Kategorio:Astronomiaj objektoj malkovritaj en 2003
La Muela

**La Muela** [laMŬEla] estas municipo de Hispanio, en la oriento de la komarko Valdejalón kies ĉefurbo estas La Almunia de Doña Godina, en la centro de la Provinco Zaragozo (regiono Aragono).

## Geografio 
La Muela estas municipa teritorio en la oriento de la komarko Valdejalón, kie ĝi estas oriente de Épila. Temas pri altebenaĵo izola en la valo de Ebro, kies plej alta altaĵo estas de 628 metroj (El Castellano). Ĉirkaŭ La Muela, norde, oreente kaj okcidente, estas la valo de Ebro, kun altaĵoj kiuj gamas inter 350 kaj 500 metroj. Sude estas la valo de la rivero Huerva.

La loĝloko La Muela mem estas je 23 km sudokcidente de Zaragozo, provinca kaj regiona ĉefurbo, sur 598 msm. Ĝi estas alirebla laŭ la aŭtoŝoseo A-2 el proksima La Almunia de Doña Godina sudoncidente kaj el apuda Zaragozo nordoriente; fakte ĝia novaj domkvartaloj estas tre apudaj al la sudokcidentaj kvartaloj de Zaragozo.

## Historio 
eta|maldekstre|230px|Ermitejo.
Ĝi estis fondita en 1258 por protekti veturantojn el la banditoj. Ĝi estis kvartalo de Zaragozo ĝis, jam en la 19-a jarcento, establiĝis kiel sendependa municipo.

Preskaŭ ĉiuj loĝlokoj de la provinco perdis loĝantaron laŭlonge de la 20-a jarcento, sed en La Muela oni pliigis la loĝantaron ĝis 6 000 loĝantoj, pro sia proksimeco al la provinca kaj regiona ĉefurbo. Fakte tiu cirkonstanco ebligis tumultan municipan politikan situacion en la tri lastaj jardekoj. Nome María Victoria Pinilla estis urbestro dekomence por la dekstra partio Centro Democrático y Social, sed poste sesfoje por la regionisma partio Partido Aragonés. Tio ebligis epokon de granda elspezo, instalado de ventogeneratoroj, konstruado de novaj kvartaloj kaj troaj instalaĵoj (tri muzeoj, nun fermitaj), neregula dungado de lokanoj kaj favoroj al familianoj ktp. Finfine la municipa ŝuldo estis de pli ol 30 milionoj de eŭroj dum ŝia regotempo. Ŝi kaj multaj aliaj estis kondamnitaj pro korupto. Sekva urbestro de partio Chunta Aragonesista reduktis la ŝuldon.

## Ekonomio 
eta|maldekstre|230px|La preĝejo kun mudeharstila sonorilturo.

Tradicia bazo de ekonomio estis agrikulturo, kaj brutobredado, kaj sekva nutrindustrio (ĉefe vinproduktado).

Nune gravas ankaŭ malgranda industrio, natura, kultura kaj rura turismo.

Tamen ĉefa rimedo estas funkciado kiel dormurbo de la provinca kaj regiona ĉefurbo.

Vidindaĵoj estas tre diversaj.

Menciindas la restaĵoj de hispanromia setlejo, en la loko konata kiel "La Atalaya"; la preĝejo de Sankta Klemente (16-a jarcento), kun interesaj artaj retabloj; urbodomo kun renesanca kaj restaŭrita fasado, de fino de la 15-a jarcento; naturaj lokoj kiel Pinaro de Cuesta Vieja kaj El Manantial.

La Muzeoj pri Oleo, pri Vento kaj pri la Vivo nun estas fermitaj. Birdejo Aviapark nun estas socia ejo.

## Bildoj 

La Muela - Reloj carillón del Ayuntamiento.jpg|Kariljono de la urbodomo.
La Muela - Museo del Viento 1.jpg|Muzeo pri Vento, nun fermita.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Kastelo Santia

La **kastelo de Santia** aŭ *Santias* estas mezepoka kastelo situanta en la municipo Erla de la provinco Zaragozo, ĝi estas en la komarko Cinco Villas de la historia hispana regiono Aragono. Ĝis 1970 ĝiaj muregoj estis preskaŭ kompletaj, sed 50 jarojn poste, ĝi havas gravan riskon tute malaperi.

## Loknomo 
En dokumentoj de la Reĝlando Aragono el la jaro 1489, ĝi aperas kun la nomo de Sentia. 

## Geografio 
La kastelo situas sur malgranda altaĵo, kiu ekzistas sur la granda ebenaĵo, kiu situas en la sudokcidento de Erla, kaj tre proksime de la aŭtovojo, kiu ligas la urbeton Erla kun Ejea de los Caballeros. 

## Historio 
La unua historia referenco datiĝas el 1092, kiam ĝia preĝejo estis transdonita laŭ ordono de la aragona reĝo *Sancho Ramírez* al la Monaĥejo de San Juan de la Peña. 

En la 18-a jarcento ĝi estis posedo de la grafo "Contamina", kaj ĝi jam estis forlasita. Dum la periodo de la Sendependiĝomilito (1808-1814) ĝi estis loĝata de homoj en la servo de la grafo *Parcent*. En septembro 1808, la kastelo donacis 60 tunojn da hordeo al la urbo *Ejea* por la hispanaj trupoj. 

La trupoj "Volontuloj de Aragono" provizis sin tie plurajn fojojn: februaro kaj junio 1811 kaj januaro 1812. La 6-a Bataliono de volontuloj laŭ ordonoj de generalo *Mina* estis provizita en novembro 1812 kaj la 2-a Bataliono en decembro de la sama jaro. Bataliono de volontuloj de Navaro provizis sin ĉe la kastelo en marto 1813 kaj faris tion dum pluraj okazoj. Tiu dokumentaro atestas la daŭran ĉeeston de soldatoj sub la komando de generalo *Mina* sur la okcidenta deklivo de la rivero "Gállego" kaj en la komarko "Cinco Villas", same kiel la ekziston de geriloj de aragonaj kaj navaraj volontuloj ĉie en la areo.  En unu el la anguloj de la enfermaĵo estas turo, kies bazo mezuras kvin metrojn larĝe kaj sep metrojn longe, kiu konservis nur tri eksterajn murojn, ĝis forta ŝtormo faligis du el ili kaj nur unu restas staranta en delikata ekvilibro. La turo havis tri etaĝojn kun arkaĵoj, el kiuj tiu sur la kovrilo estas pinta. La alirpordo estas en alteco, pinta kaj rigardanta en la murojn. La turo vide ligas kun la kastelo "Sora" kaj la kastelo el "Erla". 

Oni konservas ankoraŭ la enirpordon de la ekstera kunmetaĵo, kies supro estas duonronda arko malfermita en dikega muro, parte ruinigita.  

## Estas menciinde 
Ĝi estas en bedaŭrinda konservistato, kaj ĝi estas inkludita en "Hispana Ruĝa Listo de Endanĝerigita Heredaĵo", kvankam ĝi konservas kelkajn murojn de konsiderinda volumeno, formante aron de grava kultura intereso.  

La aprobo de la firmiĝo de la muroj de la kastelo de Santiás koste de la Comarca de las Cinco Villas estis diskonigita la 2-an de aprilo 2013, sed komence de 2023 nenio estis farita tiurilate. 

## Vidu ankaŭ 
* Aragona regioneto Cinco Villas. 

## Referencoj 
## Eksteraj ligiloj 

Kategorio:Loĝlokoj de provinco Zaragozo
Kategorio:Historio de Aragono
Lumpiaque

**Lumpiaque** [lumPJAke] estas municipo de Hispanio, en la nordo de la komarko Valdejalón kies ĉefurbo estas La Almunia de Doña Godina, en la centro de la Provinco Zaragozo (regiono Aragono).

## Geografio 
Lumpiaque estas municipa teritorio en la nordo de la komarko Valdejalón, kie ĝi estas norde de Épila kaj sude de Rueda de Jalón. Ĝi estas sur la valo de la rivero Jalón.

La loĝloko Lumpiaque mem estas je 48 km okcidente de Zaragozo, provinca kaj regiona ĉefurbo, sur 310 msm. Ĝi estas ĉe la rivero Jalón kaj transe estas malgranda loĝloko Rueda de Jalón (ŝoseo A-2304); paradokse tiu havas tre grandan municipan teritorion, dum Lumpiaque (A-122) tre malgrandan kompare.

## Historio 
eta|maldekstre|230px|Preĝejo kun rimarkinda mudeĥara sonorilturo.
Estis restaĵoj de Bronzepoko, romiaj restaĵoj kaj tomboj de visigotoj. Araboj kreis reton por irigacio. La loĝantaro post la kristana konkero restis grandparte de mudeĥaroj kaj poste de moriskoj, kies forpelo rezultos en enorma demografia kaj ekonomia krizo. En la 13-a jarcento jam estis kastelo pro defendoneceso.

De 1275 estis la unua dokumenta mencio de Lumpiaque, nome la donaco de la kastelo fare de Jakobo la 1-a al Martín Ortiz de Azagra. Tre probable, grandaj fundamentoj en la malsupra kvartalo estas restaĵoj de tiu kastelo. Dum la Mezepoko Lumpiaque estis senjorlando de diversaj senjoroj: en 1480 Juan de Jasa vendis ĝin al Juan Ximénez de Urrea. La familio Urrea, poste grafoj de Aranda, estos jam sen interrompo senjoroj de Lumpiaque: ili permesis la uzadon de la baseno al la araba komunumo en 1482.

En popolnombrado de 1495 estis tri dek familioj en Lumpiaque, tio estas, ĉirkaŭ cent kvin dek personoj, ĉiuj islamanaj. En la 16-a jarcento oni konstruis la preĝejon kun rimarkinda mudeĥara sonorilturo. En 1610 la islamdevena loĝantaro estis definitive forpelita, kio rezultis en la forigo de pli ol sep cent moriskoj, nome ekonomia kaj demografia krizo. En la 18-a jarcento oni konstruis ermitejon.

Lumpiaque demografie kreskiĝis ekde la dua duono de la 19-a jarcento. Aliloka industriigo rezultis en la transformado de la kultivo de la tradiciaj cerealoj al beto cele al la sukerindustrio. Krome, profite de la internacia manko pro la filoksero en Francio, kreskiĝis la kultivado de vitejoj.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Lumpiaque oni malaltiĝis el 1 986 loĝantoj en 1950 ĝis nunaj 841 loĝantoj, do oni perdis multe pli ol duonon.

## Ekonomio 
Tradicia bazo de ekonomio estis agrikulturo kaj brutobredado, kaj sekva nutrindustrio (ĉefe vinproduktado). Nune gravas ankaŭ malgranda industrio, natura, kultura kaj rura turismo.

Altiraĵoj estas tre diversaj, nome la sonorilturo kaj naturaj lokoj ĉefe ĉe la riveroj ktp.

## Vidu ankaŭ 
* Municipoj de la provinco Zaragozo
* Rueda de Jalón-Lumpiaque (stacidomo)

## Referencoj 
## Eksteraj ligiloj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Rueda de Jalón

**Rueda de Jalón** [RŬEda deĥaLON] estas municipo de Hispanio, en la nordo de la komarko Valdejalón kies ĉefurbo estas La Almunia de Doña Godina, en la centro de la Provinco Zaragozo (regiono Aragono).

## Geografio 
Rueda de Jalón estas municipa teritorio en la nordo de la komarko Valdejalón, kie ĝi estas norde de Lumpiaque. Ĝi estas sur la valo de la rivero Jalón.

La loĝloko Rueda de Jalón mem estas je 48 km okcidente de Zaragozo, provinca kaj regiona ĉefurbo, sur 301 msm. Ĝi estas ĉe la rivero Jalón kaj transe estas pli granda loĝloko Lumpiaque (A-122); paradokse tiu havas tre malgrandan municipan teritorion, dum Rueda de Jalón (ŝoseo A-2304) tre grandan kompare.

## Historio 
eta|maldekstre|230ra|Restaĵoj de la kastelo.
Araboj kreis reton por irigacio kaj loknomon. La vorto "Rueda" ŝajne devenas de la araba ruta aŭ rutba ( روطة , doganejo), kio indikas la gravon de la loko por kontroli la aliron al la ĉefurbo Zaragozo. La kastelo ludis gravan rolon ekzemple en la jaro 934 kiam an-Nāṣir povis aliri al Zaragozo, nur post konkeri Ruta. Simile poste, dum la invado de almoravidoj en 1110 kaj posta konkero de Zaragozo en 1118. Post diversaj ŝanĝoj la loko estis konkerita por kristanoj fare de la aragona reĝo Alfonso la 1-a kaj sekvaj reĝoj donis la lokon al diversaj senjoroj.

La loĝantaro post la kristana konkero restis grandparte de mudeĥaroj kaj poste de moriskoj, kies forpelo rezultos en enorma demografia kaj ekonomia krizo. En 1610 la islamdevena loĝantaro estis definitive forpelita, kio rezultis en la forigo de centoj da moriskoj, nome ekonomia kaj demografia krizo.

Rueda de Jalón demografie kreskiĝis ekde la dua duono de la 19-a jarcento. Profite de la internacia manko pro la filoksero en Francio, kreskiĝis la kultivado de vitejoj.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Rueda de Jalón oni malaltiĝis ĝis nunaj 317 loĝantoj.

## Ekonomio 
Tradicia bazo de ekonomio estis agrikulturo kaj brutobredado, kaj sekva nutrindustrio (ĉefe vinproduktado). Nune gravas ankaŭ natura, kultura kaj rura turismo.

Altiraĵoj estas tre diversaj, nome la restaĵoj de la kastelo kaj naturaj lokoj ĉefe ĉe la rivero ktp.

## Vidu ankaŭ 
* Municipoj de la provinco Zaragozo
* Rueda de Jalón-Lumpiaque (stacidomo)

## Referencoj 
## Eksteraj ligiloj 

Kategorio:Loĝlokoj de provinco Zaragozo
Kategorio:Municipoj de la provinco Zaragozo
DJH

**Germana junulargasteja organizo** (, mallongigo *DJH*) estas komunutila societo kun 438 filioj (en 2021) en Germanujo. Temas do pri la plej granda membro ĉe la mondskala ekvivalento Hostelling International. Ĝia sidejo estas en Detmold.

Ĝi divideblas en 14 landaj societoj kun 178 lokaj kluboj pri kiuj zorgas honoroficuloj. La membrokvanto estas de 2,38 milionoj en Germanujo.

## Historio 
Ĝi fonditis en 1909 fare de Richard Schirrmann, Wilhelm Münker kaj Julius Schult. La ideo starigi junulargastejojn venas de Germanio mem havante sian originon en la konceptoj de progresema eduko. Oni intencis disponigi malmultekostan tranoktejojn por vagantaj junuloj. En Bavario la ĝermĉeloj por la tutlanda establado de la junulargastejmovado estis en la nordo kaj la sudo kaj en Palatinato; tie pluraj domoj estis starigitaj en rapida sinsekvo en la 1920-aj jaroj. En 1932 ekzistis en Germanujo ne malpli ol 2.123 junulargastejoj. En Nazia Germanio DJH perdis sian memstarecon kaj devis iĝi parto de Hitlera junularo.

Post la Dua mondmilito koncepto, kiu antaŭe estis celita al vojaĝantaj junulgrupoj, ŝanĝiĝis en la direkto de provizora loĝejo por lernejaj klasoj, simile al la lernejtendaroj. Nova konstrufazo de ejoj venis en la 1950-aj jaroj. Ekde la fruaj 2000-aj jaroj la fokuso metita ofte ekskluzive sur lernejaj klasoj pliampleksiĝis kaj oni malfermiĝis al liaj aroj.

## Kondiĉoj 
Tranokti rajtas nur anoj de la societo. Membrecon havi povas ne nur unuopuloj sed ankaŭ entreprenoj, lernejoj, firmaoj, oficejoj, societoj iaj ajn. Eksterlande oni ĝuas aŭtomate rabatojn.

## Eksteraj ligiloj 
* hejmpaĝo
* apero sur la paĝaro de la retejo *Mouvement européen Allemagne* 

## Notoj 
Kategorio:Detmold
Kategorio:Aperis en 1909
Kategorio:Junulargastejoj
Kategorio:Junularaj organizaĵoj en Eŭropo
Kategorio:Turismo en Germanio
Krisztián Sánta

'*** [kristiAn ŝAnta], laŭ hungarlingve kutima nomordo **Sánta Krisztián*' estas hungara naĝisto, paralimpiano, dufoja paralimpika ĉampiono, en tiu kategorio 17-foja monda ĉampiono.

 naskiĝis la  en Budapeŝto.

## Biografio 
 en sia aĝo 6 abrupte paraliziĝis. Post longa medicina helpo li parte resaniĝis. Li denove lernis paroli, tamen ne en perfekta nivelo. Li frekventis specialajn lernejojn. Li ricevis ŝtatan premion en 2000.

### Sporta kariero 
 ekde 1995 li partoprenis en naĝkonkursoj. Post 3 jaroj li estis mondĉampiono en sia kategorio. Li estis paralimpiano en Hungario en la Somera Olimpiko 2000 kun 2 oraj kaj tri arĝentaj medaloj, krome en pluraj paraĉampionumoj li ricevis multe da medalojn. Li finis sian aktivan sportan karieron en 2006.

## Fontoj 
* hungarlingva biografio kun foto
* hungarlingva biografio

## Referencoj 
Kategorio:Hungaraj naĝistoj
Kategorio:Hungaraj paralimpianoj
Kategorio:Budapeŝtanoj
Kategorio:Hungaraj paralimpikaj ĉampionoj
Čaba Silađi

'*** [ĉaba silAdji], serbcirile **Чаба Силађи,** laŭ hungarlingve kutima nomordo **Szilágyi Csaba*' estis serbia hungara naĝisto, dufoja olimpiano.

 naskiĝis la  en Senta (Vojvodino, Serbio).
 
## Biografio 
 apartenis al la hungara minoritato en Serbio. Li maturiĝis en gimnazio en Bečej. Li komencis naĝi ekde 1997, sed ĝis 2004 li ankaŭ ludis akvopilkadon. Intertempe li translokiĝis al Zrenjanin. Lia unua internacia konkurso estis en 2007 en Debrecen. Pli poste li faris rimarkindajn rezultojn en junularaj konkursoj. Li estis olimpiano en Serbio en la Somera Olimpiko 2008 kaj Serbio en la Somera Olimpiko 2012. En universiado en 2009 li estis la tria en 50 m brustnaĝo.

## Fontoj 
* WikiTrans

## Referencoj 
Kategorio:Serbaj naĝistoj
Kategorio:Serbaj olimpianoj
Kategorio:Serbiaj hungaroj
Hostelling International

**Hostelling International** (mallongigo: *HI*; antaŭe: *International Youth Hostel Federation/IYHF*) estas ŝirma organizo de junulargastejo-retejoj de pli ol 90 ŝtatoj. Sume oni nombras ĉirkaŭ kvar milojn da junulargastejoj. La plej granda membro estas DJH de Germanujo.

## Historio 
La fondokunveno de la Internacia laborgrupo por junulgargastejoj okazis en oktobro 1932 en Amsterdamo kiun partoprenis anoj el Germanujo, Svislando, Ĉeĥoslovakio, Polujo, Nederlando, Norvegujo, Danujo, Unuiĝinta Reĝolando, Irlando, Franclando kaj Belgujo. Ĉe la sekva konferenco en oktobro 1933 en Bad Godesberg elektitis la germana junulargastejpioniro Richard Schirrmann prezidanto. Li devis abdiki en 1936 laŭ ordono de la nazioj.

En 2006 alinomiĝis *International Youth Hostel Federation (IYHF)* je *Hostelling International (HI)*. En Britio ĝi havas la staton de societo de komuna bono. Kun pli ol kvar milionoj da anoj ĝi estas unu el la plej grandaj porjunulaj organizoj en la tuta mondo. Ĉefa celo estas disponigo de vojaĝfaciligoj al vojaĝemuloj kaj kunordigo de la naciaj kluboj. Sidejo ĝia troviĝas en Welwyn Garden City proksime de Londono.

## Referencoj 
## Eksteraj ligiloj 
* hejmpaĝo

Kategorio:Junulargastejoj
Kategorio:Internaciaj organizaĵoj
Kategorio:Aperis en 1932
Kategorio:Junularaj organizaĵoj
Kategorio:Turismo
Starokostjantiniv-1 (stacidomo)

**Starokostjantiniv-1** () estas fervoja stacio en Starokostjantiniv (Ĥmelnicka provinco), urbo en Ukrainio.

[450ra|centra|eta|Fervoja reto de [Vinica provinco]]

## Vidu ankaŭ 
* Starokostjantiniv-2 (stacidomo)
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Starokostjantiniv-1 en retejo tochka-na-karte

Kategorio:Starokostjantiniv
Kategorio:Fervojaj stacioj malfermitaj en 1914
Kategorio:Fervojaj stacioj en Ĥmelnicka provinco
Christophe Willem

**Christophe Willem** (naskiĝis  en Enghien-les-Bains) estas franca kantisto, kantaŭtoro kaj komponisto.

Li fariĝis konata dank' al sezono 4 de la spektaklo Nouvelle Star en 2006, kies venkinto li estis.

Li poste aperigis ses albumojn, kun entutaj vendoj superantaj unu milionon da ekzempleroj.

## Diskaro 
### Albumoj 
* 2007: *Inventaire*
* 2009: *Caféine*
* 2011: *Prismophonic*
* 2014: *Paraît-il*
* 2017: *Rio*
* 2022: *Panorama*

### Unuopaĵoj 
* 2006: *Sunny*
* 2007: ''Élu produit de l'année*
* 2007: *Double je* (remikso)
* 2007: *Jacques a dit*
* 2008: *Quelle chance/September*
* 2009: *Berlin*
* 2009: *Plus que tout*
* 2009: *Heartbox*
* 2010: *Entre nous et le sol*
* 2011: *Cool*
* 2012: *Si mes larmes tombent*
* 2012: *Starlite*
* 2012: *L'Amour me gagne / Love Shot me Down*
* 2012: *What Did I Do* (kun Sophie Delila)
* 2014: *Nous nus*
* 2014: *L'Été en hiver*
* 2015: *Après toi*
* 2015: *Le Chagrin*
* 2017: *Marlon Brando*
* 2017: *Rio*
* 2018: *Madame*
* 2018: *Restart*
* 2022: *PS : Je t'aime''

## Vidu ankaŭ 
* Nouvelle Star

## Eksteraj ligiloj 
* 
* 

Kategorio:Francaj kantistoj
Nouvelle Star

***Nouvelle Star*** [nuvɛl staʁ] (ankaŭ konata kiel *À la Recherche de la Nouvelle Star* por la unua sezono) estas franca televida spektaklo bazita sur la populara programo Pop Idol produktita de FremantleMedia. Ĝi estis elsendita de M6 por sezonoj 1-8 antaŭ ol C8 dissendis sezonojn 9-12. M6 elsendis la 13-an kaj lastan sezonon.

Ĝi estis prezentita de Benjamin Castaldi por la unuaj tri sezonoj (2003-2005). Li ankaŭ prezentis 13 epizodojn de sezono 4 (2006). Virginie Efira prezentis la ceteron de sezono 4, kaj ankaŭ prezentis sezonojn 5 ​​kaj 6. Virginie Guilhaume prezentis sezonojn 7 kaj 8. Ekde sezono 9, Cyril Hanouna estis la televidprezentisto de *Nouvelle Star*.

La , Bibiane Godfroid, programdirektoro de Nouvelle Star sciigis ke la spektaklo ne revenos sur M6 sed anstataŭe estos sur C8, post ĝia akiro fare de Canal +.

En 2017, M6 konfirmis ke sezono 13 estos la lasta.

## Gajnintoj 
## Eksteraj ligiloj 
* 

Kategorio:Francaj televidaj serioj
(159856) 2004 JW6

**(159856) 2004 JW6** estas marsrenkonta kaj terrenkonta amora asteroido.

## Malkovro 
Ĝi estis malkovrita la  en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Orbito 
Ĝi estas proksima de la orbita resonanco 3:5 kun Marso.

Ĝia tre discentra orbito krucas tiun de Marso kaj ekstere tanĝas tiun de la Tero. Ĝia ne neglektinda orbita klineco tenas ĝin iom malproksima de la marsa orbito

* Ĝia marsa MOID estas 0,16484 astronomia unuo (24,65971300 milionoj da km).
* Ĝia tera MOID estas 0,140039 astronomia unuo (20,950 milionoj da km).
* La  ĝi pasis al 0,18355 astronomia unuo (27,459 milionoj da km) de la Tero.
* La  ĝi pasos al 0,18544 astronomia unuo (27,741 milionoj da km) de nia planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2004
Richard Schirrmann

eta|memortabulo ĉe la iama Schirrmann-lernejo en Altena
**Richard Ernst Otto SCHIRRMANN** (naskiĝinta la  en Braniewo-Gronovko, mortinta la  en Grävenwiesbach) estis germana pedagogo kaj fondinto de la germana porjunularretejo DJH. Kelkajn jarojn li prezidantis ĉe International Youth Hostel Federation.

## Vivo 
Estante filo de bazlernejestro li trejniĝis inter 1891 kaj 1894 ĉe la porinstruista lernejo en Nisovje (Distrikto Gurjevsk). Sen finekamzeniĝo li estis privata instruisto en Drebbenau (provinco Primorsko). Post ekzameniĝo en 1895 li deĵoris ĝis 1898 ĉe la elementarlernejo en Użranki/Königshöhe apud Mrągowo, poste en Moskovskoje/Schrombehnen (Kaliningrada provinco). Intertempe li soldatis. Ekde 1901 li instruistis en Gelsenkirchen kaj ekde 1903 en Altena.

Schirrmann post militoservo (li estis militfine suboficiro) ree instruistis. ekde 1919 li prezidantis ĉe *Centra komitato de la germanaj junulargastejoj* kaj tri jarojn poste li rajtis tute dediĉi sin al tiaj laboroj. Li propagandis por siaj ideoj en multaj landoj kaj elektitis en 1932 ĉefo de *International Youth Hostel Federation*. Ĝis 1937 li rezignis pri ĉiaj funkcioj ene de junulargastejaj retejoj pro politika premo. Tamen li intertempe estis preta je kunlaborado kun la nazioj. Dum la Dua mondmilito li denove estis instruisto en bazlernejo. Post 1945 li engaĝiĝis en la revivigo de la junulargasteja ideo en Germanujo.

## Ideoj reformpedagogiaj 
Li engaĝiĝis pri ĝenerala kulturo kaj lernigo atentigante pri la graveco de ennaturaj travivaĵoj. Li elpensis projekton pri retejo de porjunularaj gastejoj kiuj ankaŭ servu al interkompreniĝo inter la nacioj danke al personaj renkontiĝoj.

La unua provizora tranoktejo fariĝis en 1907 ĉe la lernejo de Altena; sur Kastelo Altena malfermiĝis en 1912 vera junulargastejo. Helpon li ricevis fare de la entreprenisto Wilhelm Münker kaj de Burkart Schomburg. Ĝis la Unua mondmilito ekzistis en Germanujo jam pli ol 370 junulargastejoj. Apogo ankaŭ venis el soldataj cirkloj kiuj ŝatis la kombinon de ennatura travivaĵo kun gimnastiko kaj korpdurigaj ekzercoj.

## Honoroj 
* 1949: estrarano kaj honora prezidanto de DJH
* 1952: Granda meritkruco de FRG
* ĉefa migradovojo en Sauerland nomiĝas por li *Richard-Schirrmann-Weg* (121 kilometrojn longa)
* 1971: strateto en Vieno nomita por li *Schirrmanngasse*
* 2008: ŝtuparo en Stutgarto *Richard-Schirrmann-Staffel*
* nomo de realisma lernejo en Altena por li (instruadoĉeso en 2017)

## Eksteraj ligiloj 
* elsendo de DW okaze de la 100-a datreveno de fondiĝo de junulargastejoj en Germanujo
* Buddrus, Michael, "Schirrmann, Richard" ĉe: *Neue Deutsche Biographie* 23 (2007), p. 13-15 (tie ĉi interrete)

## Notoj 
Kategorio:Germanaj pedagogoj
Kategorio:Junulargastejoj
Kategorio:Progresema eduko
Albán Vermes

'*** [vermeŝ], laŭ hungarlingve kutima nomordo **Vermes Albán*' estis hungara naĝisto, olimpiano, librotenisto.

 naskiĝis la  en Eger, li mortis la .

## Biografio 
 akiris ekonomikan diplomon en 1985, poste li estis librotenisto de sportklubo. Post jaroj li havis postenojn en la sporta vivo aŭ li estis naĝejestro.

### Sporta kariero 
 naĝis ekde sia jaro 6, post 5 jaroj li konkursis unue. En sia aĝo 16 li estis junulara ĉampiono, post jaro jam inter la plenkreskuloj. Inter 1976 kaj 1984 li estis hungara ĉampiono en brustonaĝo 200 m seninterrompe. Lia plej signifa trejnisto estis Tamás Széchy. Li estis olimpiano en Hungario en la Somera Olimpiko 1980 kun arĝenta medalo, krome en eŭropa ĉampionumo li estis la dua en 1983. Pro ŝtata bojkoto li ne partoprenis en la Somera Olimpiko 1984, tial en la sekva jaro li finis sian aktivan sportan karieron.

## Fontoj 
* hungarlingva biografio kun fotoj
* datenoj kun foto
* hungarlingva biografio

## Referencoj 
Kategorio:Hungaraj naĝistoj
Kategorio:Hungaraj olimpianoj
Kategorio:Hungaraj librotenistoj